KOMMISSIONENS FORORDNING (EF) Nr. 2625/95 af 10. november 1995 om ændring af forordning (EF) nr. 1591/95, idet der tilføjes nogle kontrolbestemmelser i ordningen vedrørende eksportrestitutioner for glucose og glucosesirup, der anvendes i visse forarbejdede frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 13, stk. 8, artikel 14, stk. 5, og artikel 14a, stk. 7, og

ud fra følgende betragtninger:

Ifølge Kommissionens forordning (EF) nr. 1591/95 af 30. juni 1995 om gennemførelsesbestemmelser vedrørende eksportrestitutioner for glucose og glucosesirup, der anvendes i visse forarbejdede frugter og grøntsager (3), kan der ydes restitution for glucose og glucosesirup, der anvendes i visse forarbejdede frugter og grøntsager;

ifølge forordning (EØF) nr. 426/86 skal medlemsstaterne kontrollere nøjagtigheden af de erklæringer, som angiver de mængder af sukker, der er anvendt ved fremstillingen; for at ordningen kan fungere hensigtsmæssigt, bør mindst 5 % af erklæringerne kontrolleres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 1591/95 foretages følgende ændringer:

1) følgende indsættes efter første afsnit i artikel 2:

»Med henblik på anvendelsen af denne forordning skal licensansøgningerne og licenserne imidlertid i rubrik 20 indeholde en af følgende angivelser:

- "Glucosa utilizada en uno o varios productos enumerados en la letra b) del apartado 1 del artículo 1 del Reglamento (CEE) n° 426/86"

- »Glucose anvendt i et eller flere af de produkter, der er nævnt i artikel 1, stk. 1, litra b), i forordning (EØF) nr. 426/86«

- 'Glukose, einem oder mehreren der in Artikel 1 Absatz 1 Buchstabe b) der Verordnung (EWG) Nr. 426/86 genannten Erzeugnisse zugesetzt'

- "Ãëõêüæç ðïõ ÷ñçóéìïðïéåßôáé óå Ýíá Þ ðåñéóóüôåñá ôùí ðñïúüíôùí ðïõ áðáñéèìïýíôáé óôï Üñèñï 1 ðáñÜãñáöïò 1 óôïé÷åßï â) ôïõ êáíïíéóìïý (ÅÏÊ) áñéè. 426/86"

- "Glucose used in one or more products as listed in Article 1 (1) (b) of Regulation (EEC) No 426/86"

- "Glucose mis en oeuvre dans un ou plusieurs produits énumérés à l'article 1er paragraphe 1 point b) du règlement (CEE) n° 426/86"

- "Glucosio incorporato in uno o più prodotti di cui all'articolo 1, paragrafo 1, lettera b) del regolamento (CEE) n. 426/86"

- "Glucose, verwerkt in een of meer van de in artikel 1, lid 1, onder b), van Verordening (EEG) nr. 426/86 genoemde produkten"

- "Glicose utilizada num ou mais produtos enumerados no nº 1, alínea b), do artigo 1º do Regulamento (CEE) nº 426/86"

- `Glukoosin tai useammassa asetuksen (ETY) N:o 426/86 1 artiklan 1 kohdan b alakohdassa luetellussa tuotteessa käytetty sokeri`

- `Glukos som tillsätts i en eller flera av produkterna i artikel 1.1 b i förordning (EEG) nr 426/86`«.

2) følgende artikel indsættes som artikel 2a:

»Artikel 2a

Medlemsstaternes kompetente myndigheder kontrollerer ved en stikprøve (. . .) på mindst 5 %, der bestemmes på grundlag af en risikoanalyse, om de erklæringer, der er omhandlet i artikel 14a, stk. 3, i forordning (EØF) nr. 426/86, er nøjagtige. Kontrollen omfatter fremstillingsvirksomhedens regnskab over produktionsmaterialer.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 150 af 1. 7. 1995, s. 91.